ΓΡΑΠΤΗ ΕΡΩΤΗΣΗ E-0966/00

υποβολή: Esko Seppnen (GUE/NGL) προς την Επιτροπή

(31 Μαρτίου 2000)

Θέμα: Οι επιπτώσεις στηνγεία από τα κινητά τηλέφωνα

Η Επιτροπή έχει τονίσει συχνά σε έγγραφά της την εξέχουσα θέση της Ευρώπης στη χρήση κινητών τηλεφώνων και έχει εισηγηθεί στρατηγικές που στοχεύουν στη διατήρηση αυτής της θέσης. Έχει άραγε επιβεβαιώσει μέσω επιστημονικών μελετών η Επιτροπή ότι τα ηλεκτρομαγνητικά πεδία που δημιουργούνται με τη λειτουργία αυτών των τηλεφώνων δεν έχουν αρνητικές επιπτώσεις στον ανθρώπινο εγκέφαλο και δεν προκαλούν προδιάθεση για καρκίνο;

Απάντηση του κ. Busquin εξ ονόματος της Επιτροπής

(25 Απριλίου 2000)

Στο τρίτο και τέταρτο πρόγραμμα-πλαίσιο για την Έρευνα και την Ανάπτυξη (R&D), η Επιτροπή χρηματοδότησε πολλά έργα που είχαν ως αντικείμενο να διαλευκανθούν οι συνέπειες των ηλεκτρομαγνητικών ακτινοβολιών (ραδιοσυχνότητες RF) στηνγεία. Το πρώτο από τα έργα ήταν μια δράση COST (COST 244 το 1992 και κατόπιν η COST 244α το 1998) για τις βιοϊατρικές συνέπειες των ηλεκτρομαγνητικών ακτινοβολιών. Η δράση αυτή συνεχίζεται ακόμη και σήμερα. Με το πρόγραμμα Biomed 2 χρηματοδοτήθηκαν επίσης δύο μελέτες με αντικείμενο τη σχέση μεταξύ ηλεκτρομαγνητικών ακτινοβολιών και καρκίνου.

Με το πρόγραμμα Μετρήσεις και δοκιμές χρηματοδοτήθηκε ένα έργο με αντικείμενο τη μέτρηση των ηλεκτρομαγνητικών ακτινοβολιών που εκπέμπονται από τα κινητά τηλέφωνα και τους σταθμούς αναμετάδοσης, καθώς και την ποσοτική εκτίμηση της έκθεσης των ατόμων. Τα αποτελέσματα του έργου αυτού θα χρησιμεύσουν στην κατάρτιση προτύπων μέτρησης και στην αξιολόγηση του κινδύνου που προέρχεται από τα κινητά τηλέφωνα και τους σταθμούς αναμετάδοσης.

Ο συνολικός προϋπολογισμός που διέθεσε η Επιτροπή για τις μελέτες αυτές ήταν της τάξης των 2 εκατ.. Καμια από τις μελέτες (οι οποίες καλύπτουν τα θερμικά αποτελέσματα και τις κυτταρικές διαταραχές του μεταβολισμού που ενδεχομένως οφείλονται στους διαφόρους τύπους ηλεκτρομαγνητικών πεδίων) δεν έδειξε αρνητικά αποτελέσματα για τηνγεία, είναι όμως αναγκαία κάποια συμπληρωματικά αποτελέσματα για να απαντηθούν κάποια θέματα που ανησυχούν το κοινό.

Στο 5ο πρόγραμμα-πλαίσιο, οι μελέτες για τις συνέπειες των ηλεκτρομαγνητικών ακτινοβολιών έχουν συμπεριληφθεί επί τούτου στο πρόγραμμα εργασίας της κύριας δράσης 4 (Περιβάλλον και Υγεία) του θέματος 1, ποιότητα ζωής και διαχείριση των έμβιων πόρων. Στην πρόσκλησηποβολής προτάσεων του 1999, επελέγησαν πέντε προτάσεις η συνολική χρηματαδότηση των οποίων ανέρχεται σε 9 εκατ. περίπου. Τα έργα αυτά μόλις άρχισαν και αναμένεται να αποδώσουν καρπούς σε 3 έως 4 έτη.

Μεταξύ των έργων είναι μια επιδημιολογική μελέτη μεγάλης εμβέλειας (Interphone), την οποία συντονίζει η Διεθνής Ένωση Έρευνας του Καρκίνου (IARC) και έχει ως αντικείμενο να διερευνηθεί εάν οι ηλεκτρομαγνητικές ακτινοβολίες από τα κινητά τηλέφωνα είναι καρκινογόνες. Κατά τη διάρκεια της μελέτης

αυτής, θα γίνει διαφοροποίηση συναρτήσει της στάθμης εκπομπής κάθε τύπου κινητού τηλεφώνου. Ταπόλοιπα έργα αποσκοπούν στην καλύτερη κατανόηση των βιολογικών μηχανισμών μέσω των οποίων θα μπορούσε να επηρεασθεί ηγεία του ανθρώπου από τις ηλεκτρομαγνητικές ακτινοβολίες. Ένα από αυτά έχει επίσης ως αντικείμενο να διαλευκανθεί ο συνδυασμός ηλεκτρομαγνητικών ακτινοβολιών και χημικών καρκινογόνων ουσιών.